
1. Prvé spomienky. Hadži Mohamed

Som Gruzínka. Volám sa Nina – prin­cezná Nina Dža­va­chová-ogly Dža­ma­tová. Kniežací rod Dža­va­chov­cov je slávny rod. Poznajú ho na celom Kaukaze, od Riona a Kury až ku Kas­pic­kému moru a po Da­ges­tan­ské hory.

Narodila som sa v Gori, v krásnom, usmie­va­vom meste Gori, v jednom z naj­ma­leb­nej­ších a najk­raj­ších kútikov Kaukazu, na brehoch sma­rag­do­vej rieky Kury.

Gori leží v srdci Gru­zín­ska v peknom údolí. Je krásne, čarovné na pohľad. Leží ponorené v tôni košatých platanov, sto­roč­ných líp a gaš­ta­no­vých sadov. Ne­do­zerné more nízkych ruží a iných kríkov napĺňa povetrie ko­re­ne­nou, omamnou vôňou pestrých kvetov. A nad mestom týčia sa k nebu zrú­ca­niny hradov a pevností. Arménsky a gru­zín­sky cintorín pre­ná­šajú ľudské mysle do kúzla dávnych starých časov.

V diaľke sa belasejú obrysy vrchov. Na severe mihajú sa hmlami za­sne­žené vrcholce ne­do­stup­ných kau­kaz­ských obrov – Elbrusu a Kazbeku[i]... A vo výšinách krúžia pyšní synovia východu – ve­li­kán­ske tmavé orly…

Moji pred­ko­via často hrdinsky bojovali a obe­to­vali životy za česť a slobodu vlasti.

Ešte nedávno otriasal sa Kaukaz vý­strelmi z diel a zo všetkých strán ozývalo sa stenanie ranených. Ne­pres­tá­vali boje s po­lo­di­vými horalmi. Z lona ne­do­stup­ných hôr robili deň čo deň vpády do po­koj­ných kau­kaz­ských dedín.

Tiché, zelené gru­zín­ske údolia horeli krvavými slzami. Vodcom týchto bojových horalov bol smelý Šamyl. Na jeho rozkaz vyrojili sa z hôr kŕdle džigitov[ii], ktorí plienili kres­ťan­ské dediny... Čo žiaľu, sĺz a bolesti zavinili tieto vpády! Koľko pla­čú­cich žien, sestier a matiek bolo vtedy v Gru­zín­sku!

Potom prišli na pomoc Rusi a spolu s našimi gru­zín­skymi vojakmi pokorili Kaukaz. Lúpežné vpády prestali, lú­pež­níci sa skryli a vy­ra­bo­vaný kraj si slobodne vydýchol.

Medzi smelými ruskými ná­čel­níkmi, ktorí do­po­mohli k ví­ťazs­tvu nad strašným Šamylom, bol i môj starý otec, knieža Michal Džavacha a jeho synovia – smelí a udatní ako horské orly.

Keď mi otec roz­prá­val o pod­rob­nos­tiach tejto strašnej vojny, v ktorej padlo mnoho hrdinov, roz­bú­chalo sa mi srdce zo žiaľu a ľútosti. Banovala som, že som sa tak neskoro narodila, že nemôžem po­stu­po­vať s hŕstkou našich vojakov po úzkych chod­níč­koch Da­ges­tanu, nad strmými stenami hlbokých prie­pastí, s roz­vie­va­jú­cou bielou zástavou v ruke…

Ozývala sa vo mne južná bujná krv džigitky, krv mojej matky.

Mamička bola prosté dievča z aula[iii] Bestud. V tomto aule raz vypuklo po­vs­ta­nie. Poslali tam môjho otca, vtedy ešte celkom mladého dôs­toj­níka, so stotinou kozákov, aby po­vs­ta­nie po­tla­čili.

Bolo dávno po povstaní, ale otec sa z aula ne­vra­cal…

Spoznal tam Hadžiho-Mo­ha­me­dovu dcéru, krásnu Fatimu.

Ohnivé oči a horalské piesne krásnej Tatárky pri­vá­bili otca. Vzal si Fatimu do Gru­zín­ska, kde táboril s plukom.

Tam ju dal učiť kres­ťan­skému ná­bo­žen­stvu, dal ju pokrstiť proti vôli starého Mohameda a otecko –– ruský dôs­toj­ník – sa s ňou oženil.

Starý otec to nemohol dcére dlho od­pus­tiť…

Z na­jút­lej­šieho detstva ostala mi spo­mienka na mamičku. Keď som si večer líhala, sedávala na kraji mojej pos­tieľky a spievala mi smutné, ťahavé pesničky... Zlatá mamička spievala veľmi krásne! Mala jemný mäkučký hlások... Ako by stvorený na tie ťahavé, milé pesničky... Aj mamička bola taká jemná a tichá s veľkými, smutnými čiernymi očami a s vrkočmi až po zem. A keď sa usmiala, ako by sa bolo usmialo nebo…

Zbož­ňo­vala som jej úsmevy a piesne... Na jednu z nich sa dobre pamätám. Ospevuje čiernu ružu, ktorá vykvitla na ostrej skale nad hlbokou prie­pas­ťou v horách. Zadul víchor a pyšná, divá ruža zletela na dno prie­pasti... Vädla a chradla z túžby za milým domovom v horskej výšave... Keď umierala, prosila tichý vetríček, aby zaniesol do hôr jej posledný pozdrav…

Túto prostú pesničku s ne­ume­lými slovami a ľahkým nápevom som si veľmi obľúbila, lebo ju spievala dobrá, krásna mamička.

Mamička často prestala spievať, chytila ma za ruku, pri­tú­lila ma k sebe a šeptala so slzami i úsmevom v očiach:

„Nina moja zlatá, máš ma rada?‟

Ach, ako som mala rada, ako som zbož­ňo­vala drahú, ne­na­hra­di­teľnú mamičku!

Ako som rástla, vždy väčšmi a väčšmi som sa čudovala, že má mamička v očiach taký smutný výraz a že spieva také smutné piesne.

Raz, keď som už ležala v pos­tieľke a driemala so za­vre­tými očami, počula som, ako sa otec s matkou zho­vá­rali. Mamička sa dívala na haditý chod­ní­ček, ktorý viedol do hôr a povedala smutne:

„Nie, duša moja, neteš ma, nepríde!‟

„Upokoj sa, moja drahá, dnes je už neskoro, ale viem, že príde, celkom iste príde!‟ po­te­šo­val ju otec.

„Nie, nie, Jurko, nikdy nepríde. Mulla ho nepustí...‟

Vy­ro­zu­mela som, že sa zho­vá­rajú o Hadžim-Mo­ha­me­dovi, ktorý ešte vždy ne­od­pus­til dcére, kres­ťanke.

Potom starý otec predsa k nám cho­die­val z času na čas. Vždy sa ne­naz­dajky vynoril z hôr, neveselý a za­mra­čený, na vy­trva­lom koni, ktorý vyzeral, ako by bol uliaty z bronzu. Cesta v sedle trvala niekoľko dní, ale starý otec nebol nikdy ustatý.

Keď sa v diaľke zjavila vysoká postava jazdcova, povedali to sluhovia matke a matka zo­stú­pila z ploskej strechy nášho domu, kde sme bývali skoro celý deň. Tento zvyk si doniesla z rodného domu. Potom bežala privítať otca pri záh­rad­nom plote, aby mu, podľa vý­chod­ného zvyku, mohla podržať strmene, keď zo­ska­ko­val z koňa.

Potom náš sluha, starý vojak Michako, odviedol koňa a starý otecko Mohamed, ani skoro ne­od­po­ve­da­júc na matkin pozdrav, vzal ma na ruky a niesol do domu.

Starý otecko Mohamed ma mal veľmi rád. A ja som sa ho tiež nikdy nebála, hoci zavše prísne hľa­die­val.

Privítal sa s otcom. Starý otec sa potom sadol podľa ta­tár­skej obyčaje na nízku, pestrú pohovku, skrížiac nohy pod seba. Nikdy som nečakala, kým ma zavolá. Chytro som mu vy­sko­čila na lono a pre­vra­cala vrecká spodného kabátika, kde som si našla vždy vše­li­jaké slad­kosti a maškrty, čo mi doniesol z aula. Vzala som všetko, čo som len našla: pražené mandle, hro­zienka, ovocie a najmä voňavé me­dov­níčky, ktoré maj­strov­sky ro­bie­vala Bela, ma­mič­kina mladšia sestra.

„Len maškrť, maškrť, horská las­to­vička,‟ vra­vie­val starý otec a hladkal mi suchou, ži­lo­va­tou rukou vlasy.

Nemusel ma núkať, najedla som sa do sýtosti dobrých lahôdok, ktoré sa topili na jazyku. Ale ani potom som nezišla starému otcovi z lona, dychtivo som počúvala všetko, čo sa s oteckom zho­vá­rali.

A starý otecko ho­vo­rie­val dlho a dlho. Naj­čas­tej­šie sa zho­vá­rali o tom, že mu starý mulla, keď sa stretnú, vždy vytýka a za­han­buje ho pred inými za to, že dal dcéru Urusovi, že dovolil, aby sa zriekla Alahovej viery a že prežil tento jej hriech…

Otec ho počúval, krútil si pritom dlhé čierne fúzy a obočie sa mu sťa­ho­valo hnevom.

„Počuj, priateľ Mohamed,‟ nemohol sa už raz zdržať a povedal: „nemáš sa prečo trápiť. Tvoja dcéra je šťastná, má sa tu dobre, obľúbila si našu vieru. Stala sa jej po­treb­nou. Aj tak sa už nič nedá zmeniť... Preto netráp takýmito rečami dobrú kňažnú... Pán Boh vie dobre a ty aj vidíš, že ti ne­pres­tala byť dobrou a po­sluš­nou dcérou... Povedz ty len vášmu mullovi, aby sa do nás nestaral, aby sa usi­lov­nej­šie modlil k Alahovi a jeho pro­ro­kovi...‟

Bože môj, ako sa starému oteckovi roz­ho­reli líca pri týchto slovách! Zoskočil z pohovky. V očiach sa mu len tak blýskalo... Zdvihol blýs­ka­júce oči k otcovi, pre­me­ria­val ho zrakom, v ktorom sa od­zr­kad­ľo­vala polodivá povaha ná­ru­ži­vého fanatika a povedal chytro, ako by sa vyhrážal, niekoľko po­mie­ša­ných ruských, ta­tár­skych a gru­zín­skych slov:

„Priateľ Juraj... si Urus, si kresťan, nemôžeš pochopiť našu vieru, ani nášho Alaha a jeho proroka... Odviedol si dievča z nášho aula, a ani si si nepýtal do­vo­le­nie od otca... Alah tresce deti, čo ne­pos­lú­chajú rodičov... Fatima to vedela a predsa opustila vieru otcov... Mulla[iv] má

právo odoprieť jej po­žeh­na­nie... Jeho ústami hovorí Alah a ľudia sa musia podrobiť Alahovej vôli...‟ Hovoril ešte dlho, veľmi dlho a nezbadal, že každé slovo vrýva sa do duše diev­čatka, ktoré sa krčilo v kútiku izby.

A úbohá mamička tiež počúvala prísneho starca, triasla sa pritom na celom tele a vy­sie­lala k môjmu otcovi prosebné pohľady. Otecko nemohol hľadieť na tieto nemé výčitky, vrúcne objal mamičku, pokrčil plecami a odišiel. O niekoľko minút som ho videla uháňať na koni úzkym chod­níč­kom do hôr. Dívala som sa chvíľu za miznúcou postavou jazd­co­vou a tu odrazu ma čosi nútilo, aby som sa obrátila k starému otcovi Hadžimu-Mo­ha­me­dovi:

„Starý otecko,‟ ozval sa v tichu, ktoré potom nastalo, môj detský zvučný hlások. „Starý otecko, ty si veľmi zlý a ja ťa nebudem mať rada, ak ne­od­pus­tíš mamičke a ak nás budeš urážať! Vezmi si hro­zienka, mandle a me­dov­níčky! Nechcem nič od teba, kým nebudeš taký dobrý ako otecko!‟

A bez dlhého roz­mýš­ľa­nia pop­rev­ra­cala som vrecká, do ktorých som si napchala dobroty, čo mi starý otecko doniesol a vysypala som z nich všetko do lona prek­va­pe­ného starého otca.

„Na, tu máš! Vezmi si hro­zienka, me­dov­níčky, svoje arménske me­dov­níčky aj melóny... nechcem nič od teba, zlý, zlý starý otec!” kričala som a triasla som sa ako v horúčke, keď som hádzala pred neho všetky dary.

„Kto, kto učí malé dieťa, aby si nectilo šediny?” zahrmel hrozným hlasom Hadži-Mohamed.

„Nikto ma to neučí, starý otecko,” od­po­ve­dala som smelo.

„Mamička sa síce nemodlí k Mekke ako ty a Bela, ale preto vás ma všetkých rada a aj váš aul... A smutno jej býva bez teba, starý otecko. Keby si vedel, ako vrúcne sa modlieva, keď dlho neprídeš, ako ťa vyzerá zo strechy! Ach, starý otecko, starý otecko, ty ani nevieš, ako ťa má rada!‟

Čosi ne­oby­čaj­ného zjavilo sa mu v tvári pri týchto slovách. Orlí zrak sa zniesol na matku a dlho, dlho hľadel na ňu. Iste vyčítal z hĺbky čiernych, tichých a po­kor­ných očú srnky mnoho múk a mnoho lásky. Oči sa mu za­li­go­tali ne­oby­čaj­ným jasom a zdalo sa, že zvlhli rosou.

„Je to pravda?” spýtal sa tíško, pokorne.

„Otče! Ach, pane!” tichým za­ste­na­ním vydralo sa z pŕs dobrej, pre­krás­nej mamičky. Na­klo­nila sa štíhlym mladým telom a klesla starému oteckovi do náručia. Plakala tíško a ne­pres­tajne opa­ko­vala rovnaké slová, z ktorých dýchala ne­smierna láska a oddanosť:

„Otče! Ach, pane!”

Neviem, čo sa potom stalo. Vybehla som roz­čú­lená z izby a lietala som tô­nis­tými alejami nášho parku celá natešená, lebo moje detské srdiečko odrazu za­pla­vila mohutná vlna radosti.

Behala som sem tam plačúc a smejúc sa odrazu. Mamičku, otecka a starého otca volala som naj­než­nej­šími menami... Bola som taká šťastná ako ešte nikdy predtým.

Keď som sa trochu upo­ko­jila a vrátila domov, našla som mamičku sedieť starému otcovi pri nohách. Položil jej ruku na čierne vlasy a obidvom žiarila radosť z očí.

Medzitým sa vrátil aj otecko. Vy­roz­prá­vala som mu ne­sú­visle ešte v parku všetko, čo sa stalo. Zodvihol ma vysoko a začal mi bozkávať líčka... Bol šťastný, lebo teraz už bola šťastná i mamička. Môj pyšný, zlatý otecko! To bol najk­rajší deň môjho života! Prvý raz v živote mi vykvitlo oprav­divé, vedomé šťastie a ja som ho pre­ží­vala celým mladým sr­dieč­kom, celou detskou dušičkou.

Večer všetci prišli k mojej pos­tieľke – otecko, mamička a starý otecko – a ja som s ra­dost­ným úsmevom na tvári spájala ich ve­li­kán­ske ruky v svojich malých dlaniach a napokon zaspala pri ich tichom, milom roz­ho­vore.

V našom dome sa začal krajší, usmie­va­vejší život. Starý otecko Mohamed pri­chá­dzal k nám čas­tej­šie. Niekedy sám, niekedy s Belou, mojou mladou tetuškou, spo­loč­níč­kou mojich hier a detských zábav.

*

Ale šťastie netrvalo dlho. O niekoľko mesiacov od toho šťast­ného dňa, keď k nám zavítal tichý anjel pokoja, ťažko ochorela dobrá, zlatá mamička a o krátky čas mi umrela. Vraveli, že umrela túžbou po rodnom aule, kam nesmela ísť ani len raz na návštevu. Bála sa urážok fa­na­tic­kých Tatárov a najmä ne­zmie­ri­teľ­ného ne­pria­teľa – starého mullu.

Celé Gori opla­ká­valo mamičku... Plakal každý vojak z otcovho pluku, lebo ju všetci poznali a milovali a od­pre­va­dili jej telesné po­zos­tatky, zasypané dažďom ruží a magnólií, na gru­zín­sky cin­to­rín…

Do po­sled­nej chvíľky som neverila, že umiera…

Bývala skoro celé dni na ploskej streche, odkiaľ sa tešila výhľadom na belasý pás vzdia­le­ných hôr a na strie­bornú stužku rieky Kury…

„Tam je Dagestan... tam je aul... tam sú moje hory... otec aj Bela...‟ šepkala medzi zá­chvatmi kašľa a uka­zo­vala na se­ve­ro­vý­chod drobnou, skoro detskou rúčkou.

Zdala sa mi ako priez­račný anjel vý­chod­ného neba, taká za­krú­tená do bieleho pls­te­ného plášťa.

Dobre sa pamätám na ten večer, keď umrela.

Nízku pohovku, na ktorej ležala, vyniesli na strechu, aby sa mamička potešila horami a nebom.

Mesto Gori za­spá­valo čičíkané krídlami voňavej vý­chod­nej noci... Spali ruže v záhrade na kríkoch, spali sláviky v pla­ta­no­vej húšťave, spali zrú­ca­niny ta­jom­ných pevností, spala Kura v sma­rag­do­vých brehoch – len ne­šťas­tie nespalo, len smrť nespala a oča­ká­vala svoju obeť.

Mamička ležala s ot­vo­re­nými očami, ktoré sa ligotali v temnote akousi čudnou žiarou... Jasné lúče vy­chá­dzali z nich a os­vet­ľo­vali jej tvár, obrátenú k nebu. Mesačné lúče ako zlaté ihly trb­lie­tali sa na hustých vlnách čiernych vlasov a tvorili zlatú žiaru nad matne bledým čelom.

Kľačali sme s oteckom pri ma­mič­ki­ných nohách... Báli sme sa prerušiť pokoj umie­ra­jú­cej... Zakývala nám rukou, aby sme vstali a keď sme sa jej sklonili k tvári, roz­ho­vo­rila sa trhano a tak tíško, že sme ju ťažko rozumeli:

„Umieram... áno, viem, že umieram... Ale nelúčim sa ťažko, nebojím sa... Som šťastná... šťastná, že umieram ako... kres­ťanka... Ach, aká... krásna je... tvoja viera... Jurko,‟ pozrela na otca... „Som šťastná... že som kres­ťan­kou... Idem k svojmu Bohu... Je­di­nému…

Veľkému... Neplač, Jurko, opatruj Ninu... staraj sa o ňu... Budem sa na vás dívať... stret­neme sa zas... Neplačte, milí... S Bohom... do videnia... Škoda, že... otec... a Bela... Povedzte im... ako ich mám rada... a lúčim sa... s nimi... S Bohom... Juraj... moja radosť! Ďakujem ti za šťastie... ktorým si ma obdaril... S Bohom... svetlo mojich... očú... S Bohom... moja zlatá... drahá... Nina... moja... maličká... S Bohom... ne­za­bud­nite... čierne ruže...‟

Horúčka prešla v blúz­ne­nie... Potom zaspala a – už sa ne­zo­bu­dila. Umrela tíško, tak tíško, že nikto ani nez­ba­dal…

Sklonila som tvár na vy­chud­nutú ma­mič­kinu ruku a za­drie­mala som. Keď som sa zobudila, cítila som na tvári chlad... Ma­mič­kina ruka už belasela a bola chladná ako mramor... Pri jej nohách plakal opustený otecko.

Aj mesto sa zobudilo. Lúče vy­cho­dia­ceho slnka osvie­tili smutný obraz. Nemohla som plakať, hoci som veľmi dobre chápala, čo sa stalo. Ako by mi ľadové okovy boli zvierali srdce…

A dolu, pozdĺž brehov Kury bežal jazdec. Ponáhľal sa do Gori a ne­ľú­tostne poháňal koňa.

Keď sa pri­blí­žil, poznala som starého otca Mohameda.

Zmizol pod terasou... O chvíľku sa otvorila bránička. Za­vŕz­gali schody a bo­ha­tier­skym krokom vstúpil Hadži Mohamed na strechu.

Ani opísať sa nedá výkrik bolesti a nad­ľud­ského žiaľu, ktorý sa vydral z pŕs ne­šťast­ného otca, keď uvidel mŕtvu dcéru.

Mohamed strašne vykríkol... Za­tria­sol sa od toho výkriku náš dom a zdalo sa, že sa za­triaslo celé Gori a že jeho ozvena sa odráža v diaľke medzi horskými ska­lis­kami... Po prvom výkriku na­sle­do­val druhý a tretí... Potom starý otecko stíchol, padol na dlážku a ležal nehybne s rukami, roz­tia­hnu­tými doširoka... Len vtedy som sa pre­sved­čila, ako tento polodivý syn horského aula ne­smierne ľúbil mamičku…

Akým šťastím by sa bola roz­žia­rila ma­mič­kina krásna tvár, aká bla­že­nosť by sa bola v nej od­zr­kad­lila, keby bola v po­sled­nej chvíli na smr­teľ­nej posteli videla túto veľkú otcovu lásku, ktorú tak dlho tajil.

Ale už bolo neskoro. Už to, chuderka, nemohla ani vidieť, ani cítiť! Pred nami ležalo už len telo, tuhnúce telo tej, ktorá ešte nedávno spievala utešené piesne, plné nežnosti a citu a usmie­vala sa pritom tichým, láskavým úsmevom…

Umrela mi mamička – krá­sa­vica. Čierna ruža sa vrátila do svojej vlasti. Jej duša bola zase v horách…





Poznámky:

[bookmark: note0]i Naj­vyš­šie vrchy v Kaukaze. Elbrus – 5642 m.n.m, Kazbek – 5054 m.n.m

[bookmark: note1]ii Džigit - jazdec

[bookmark: note2]iii Aul - dedina

[bookmark: note3]iv Mulla – islamský duchovný, sudca


  
   2.Stará mamička. Posledná ratolesť slávneho rodu
  

  
   Na gorskom cintoríne pribudol hrobček. Pod cyprusovým krížom v tôni ohromného platana spala moja drahá mamička.
  

  
   V dome zavládlo smutné ticho. Otecko sedával celé dni v svojej izbe. Starý otecko odišiel do hôr. Ja som blúdila v tônistých alejach nášho parku, vdychovala opojnú vôňu aksamietových ruží najpestrejších farieb a spomínala na mamičku, ktorá od nás odletela do neba.
  

  
   Dobrý sluha Michako ma chcel potešiť. Doniesol mi odkiaľsi mladé orlíča so zlomeným krídlom a neprestajne mi hovoril o ňom:
  

  
   „Počúvajte, dieťatko, ako piští!‟
  

  
   Orlíča naozaj pišťalo, hádam z bolesti, hádam zo smútku a z túžby za svojimi a jeho nárek mi trhal srdce. „Aj on stratil mamičku, aj on je sirota ako ja,‟ myslela som si.
  

  
   A bolo mi strašne smutno.
  

  
   „Michako, holúbok, odnes orlíča do hôr, možno si tam nájde mamičku,‟ prosila som starého kozáka.
  

  
   Po dvoch dňoch a dvoch nociach otecko napokon vyšiel z izby. Bol bledý. Zdalo sa mi, že dlhý vojenský kabát visí na ňom ako na vešiaku. Taký bol biedny.
  

  
   Keď ma videl, ako sa prechádzam v platanovej aleji, zavolal ma, objal ma a tíško sa mi prihovoril po gruzínsky. Po gruzínsky sa zhováral len, keď ho niečo veľmi dojalo. Obyčajne sa zhováral po rusky.
  

  
   „Nina, dieťa moje drahé.‟ Mal plno sĺz v hlase, ktorý sa ponášal na hlas nebohej mamičky, keď spievala ťahavé horské piesne. Otec sa naklonil ku mne a bozkával ma na líce.
  

  
   „Otecko, drahý otecko!‟ zašepkala som a prvý raz po mamičkinej smrti rozplakala a rozfikala som sa nahlas.
  

  
   Otec ma vzal na ruky, pritisol si ma na prsia a prihováral sa mi láskavými, nežnými a takými ľúbeznými slovami, akými vravia len na vábnom, poetickom, prírodou láskanom východe.
  

  
   Túlila som sa k oteckovi a plakala som. Ale okolo srdiečka bolo mi už ľahšie. Otcova láska zmiernila bolesť.
  

  
   Otec zavolal Michaka a kázal mu osedlať Bleska. Ani som nemohla uveriť svojmu šťastiu. Mala sa splniť moja dávna túžba: jazdiť s otcom po horách.
  

  
   Bola krásna noc.
  

  
   Sedeli sme v jednom sedle na chrbte najbystrejšieho a najrozumnejšieho koňa v celom Gori, ktorý hneď chápal najľahšie pohnutie a najjemnejší pánov dotyk.
  

  
   V diaľke sme videli obrysy vysokých, belasých vrchov, dolinou hnali sa vlny spenenej Kury. Z priepastí vystupoval sivý dym hmiel, ako by voňavým kadidlom zasväcoval prírodu nastávajúcej noci.
  

  
   „Otecko, aké je tu všetko krásne!‟ šepkala som.
  

  
   „Krásne!‟ odpovedal tichým a akýmsi cudzím hlasom. Keď som mu pozrela do čiernych, obyčajne ohnivých očú, zbadala som v nich veľké slzy. Iste myslel na mamičku.
  

  
   „Otecko, často si takto pojazdíme?‟
  

  
   „Často, moja holubička, často, moja maličká,‟ povedal chytro a odvrátil sa, aby si utrel slzy.
  

  
   Šli sme údolím Kury, ktoré bolo z oboch strán lemované nevysokými vŕškami. V rýchlo hustnúcej tme vynárali sa miestami zrúcaniny pevností a veží, ktoré pripomínali strašné minulé časy.
  

  
   Ale nevidela som nič strašného v tých pevnostiach, z ktorých pred mnohými rokmi trčali bronzové hlavne diel, vrhajúce oheň do nevinného kraja. Keď som sa na ne dívala, pripomínala som si otcove slová o časoch, keď Gruzínsko stenalo pod tureckým a perzským jarmom…
  

  
   Túžila som vykonať čosi, čosi, čo by i najsmelších junákov za Kaukazom prekvapilo a ohromilo…
  

  
   Keď sme sa vracali, šírila sa už krajom žiara vychádzajúceho slnka a v jej zlatom mori, prechodiacom do ružova, kúpali sa vrcholce vzdialených hôr. Zo strechy blízkeho minaretu vykrikoval mulla raňajšiu modlitbu. Michako ma, rozospatú, zdvihol zo sedla a doniesol Barbale, starej Gruzínke, ktorá už dlho u nás slúžila.
  

  
   Nikdy nezabudnem na túto noc. Vtedy sme sa zblížili s otcom. Prilipla som k nemu celou vrúcnosťou mladého srdiečka... Od tých čias som mu vždy chodila oproti, keď sa vracal z kasární. Zoskočil z Bleska, vyzdvihol ma do sedla a uháňali sme... Spočiatku si kôň vykračoval ľahučkým krokom, potom vždy chytrejšie a chytrejšie, potriasal hrivou a obzeral sa na nás, ako by sa bol chcel spýtať otca, ktorý sedel za mnou, čo si má počať s maličkou jazdkyňou, noriacou ručičku do jeho hrivy.
  

  
   Ani nemôžem opísať radosť, ktorú som pocítila, keď mi raz otec povedal, že je Blesk môj, že len ja budem na ňom jazdiť! Nečakala som také šťastie... Bozkávala som koňovi vlhké nozdry, s potešením som mu hľadela do veľkých, brnavých očú a vymýšľala som mu najnežnejšie, najpriateľskejšie mená…
  

  
   A zdalo sa mi, že mi Blesk rozumie... Ceril zuby, ako by sa usmieval a veselo erdžal.
  

  
   Začínal sa mi nový život, plný radosti.
  

  
   Každé ráno som jazdila po okolí Gori, niekedy údolím Kury, niekedy horskými chodníkmi... Často som šla cez mestský trh, pyšne vystretá v sedle, v červenom atlasovom kabátiku a vo vysokej, bielej, šikmo sediacej čiapke.
  

  
   Arménski kupci, pekné Gruzínky a tatárske deti dívali sa na mňa s otvorenými ústami, ako by obdivovali moju hrdosť a odvahu.
  

  
   Mnohí z nich poznali i mňa i otecka.
  

  
   „Dobré ráno, princezná Nina Džavachová!‟ pozdravovali sa mi, kývali hlavami a chválili aj mňa aj koňa.
  

  
   Ale radšej som jazdila horskými cestičkami alebo zelenými údoliami ako v zaprášených mestských uliciach.
  

  
   Tam som bola ako kráľovná. Pustila som opraty, chytila som sa za čiernu vrancovu hrivu a zavolala: „Ajda, Blesk, ajda!‟ a kôň letel ako víchor cez všetky prekážky. Letel tak, že sa mi zastavoval dych a prsia nestačili tlčúcemu srdcu.
  

  
   „Ajda, ajda!‟ kričala som na koňa, pred ktorým utekali prasce, jahnence a sliepky, keď sme sa hnali okolo osamelých chalúpok.
  

  
   „Deli-akiz
   
    [v]
   !‟ kričala tatárska mládež a rozbehla sa na všetky strany ako stádo kozliatok, keď som sa blížila k aulu.
  

  
   „
   
    [vi]
   !‟ volali starenky, naťahujúce ku mne vychudnuté ruky a hľadeli na mňa zlostne spod šedivých obŕv.
  

  
   Veľmi som sa tešila, keď sa nevrlé starenky zlostili, keď sa ma deti báli a keď ma Blesk niesol vždy ďalej a ďalej po smaragdovej zeleni lúk, medzi vlniacimi sa poliami.
  

  
  

  
   Keď som sa raz vracala z takéhoto výletu a držala v ruke ťažký strapec hrozna, ktorý som dočiahla a na koni odrezala detským kindžalom
   
    [vii]
   , čo mi otec nedávno daroval, prekvapilo ma doma neobyčajné
  

  
   Na dvore stál krásny koč, do ktorého boli zapriahnuté dva krásne biele kone. Za ním stál druhý veľký krytý voz a na ňom množstvo kufrov, debien, truhiel a batôžkov. Pri vozoch stál starý horal s ohromnými fúziskami a pomáhal tiež už dosť starej žene, s tvárou plnou vrások, skladať kufre a nosiť ich k schodišťu.
  

  
   „Michako,‟ zvolala som, „kto sú tí ľudia?‟
  

  
   Šedivý starec a starenka s vráskami hľadeli na mňa a dobrácky sa usmievali. Potom starenka prišla ku mne a oslovila ma po gruzínsky:
  

  
   „Zdrávstvuj v svojom dome, milá princezná!”
  

  
   „Ďakujem. Buď naším hosťom,” odpovedala som, ako je v Gruzínsku zvykom a zase som si zvedavo obzerala koč, kone, voz a starého horala. Žena mi potom všetko vysvetlila:
  

  
   „Kone a všetko ostatné, i my obidvaja patríme vašej starej mamičke, kňažne Elene Borisovne Džavacha-ogly Džamatovej.‟
  

  
   „A kde je stará mamička?”
  

  
   „Kňažná išla ta,‟ ukázala na dom.
  

  
   Hneď som zoskočila z koňa, podala opraty Michakovi, ktorý pribehol ku mne, a bežala som ozlomkrky hore schodmi. Vpálila som do izby

    Vážení čtenáři, právě jste dočetli ukázku z knihy Ruža z Kaukazu.

    Pokud se Vám ukázka líbila, na našem webu si můžete zakoupit celou knihu.

